Սա դեռ մի կողմ թողնենք, քանի որ մատակարարվող ջրի համը ուղղակի նախկինի պես լավը չէ, բայց վատն էլ չէ, այն Երևանի որոշ վայրեր մատակարարվող ջրի նման տհաճ համ չունի, եթե, իհարկե, չհաշվենք տարվա առանձին օրերին ու պահերին զգացվողը: Միջինը մոտ 3 ամիսը մեկ անգամ ջրից քլորի համ ու հոտ է գալիս այն աստիճանի, որ զգացվում է նույնիսկ թեյի մեջ: Նրանք, ովքեր օգտագործված շաքարավազը չեն ափսոսում, այդպիսի դեպքերում թեյը թափում են: Հասկանալի է, որ ինչ-ինչ պատճառներով (իր աշխատանքից համապատասխան սարքի շեղվելու կամ այլ) տեղի է ունենում ջրի կարճատև գերքլորացում, որը բնակչության անվտանգության համար դժվար թե անվտանգ լինի: Ապացուցել այս ամենը գրեթե անհնար կամ անհնար է: Նախ այն պատճառով, որ ծորակից հիմնականում ընդամենը մի քանի րոպե հետո արդեն գերքլորացված ջուր չի գալիս, այսինքն` հնարավոր չէ «Երևան ջուր›› ընկերության աշխատակիցներին այդ ընթացքում հրավիրել բնակարան և ապացուցել, պարզապես չես հասցնի: